ВЕРБАС – У библиотеки "Данило Киш" у Вербаше, на штварток, 4. априла, з початком на 18 годзин, будзе промоция романа "Златно звонце" Миколи Шанти.
Роман обявели у сотруднїцтве београдски видаватель "Архипелаґ" и НВУ "Руске слово". О кнїжки буду бешедовац одвичательни редактор и директор Архипелаґа Ґойко Божович, др Радмила Ґикич, Ирина Гарди Ковачевич и автор. Уход безплатни.
Роман "Златно звонце", Шантов треци роман, после вецей кнїжкох поезиї и есейох. Перши, "Папуча страцена у Львове" обявени 2012. року у Руским слове, по руски, други роман "Панонска неман" написани по сербски обявел новосадски Дневник 2017. року, преложени є и на українски язик (преложел го познати українски писателї и прекладач Андрий Люпка) и обявени у Львове, 2021. року при видавачови "Априори". Влонї, познати београдски видавач "Архипелаґ" ше заинтересовал за Шантов роман "Златно звонце" и обявел го вєдно зоз НВУ "Руске слово".